Publication: Magyar Közlöny
Issue: MK-2001-114 (Year: 2001, Number: 114)
Era: 1990-2004
Section: a 16/2001. (X. 18.) NKÖM rendelethez
Paragraph Index: 289

18. Műemlékekhez tartozó kert vagy udvar megjelenését tartósan befolyásoló munkákhoz, kertészeti ki- és átalakításhoz, funkcióváltáshoz, kerti építmények (a 10 m 3nél kisebb víz- és fürdőmedencék és az 1 m-nél alacsonyabb támfal is) helyreállításához, építéséhez, átalakításához, udvar (beépítetlen terület) burkolat készítéséhez, megváltoztatásához, faültetéshez. Benyújtandó melléklet: a védett ingatlan 30 napnál nem régebbi hivatalos helyszínrajza; felmérés a meglévő állapotról, az átalakítás jellegének megfelelő építészeti, illetve kertépítészeti tervek. Faültetésnél: legalább 1:200 léptékű helyszínrajz, a tervezett telepítés helyéhez 20 méteren belül álló felszín alatti és feletti építmények, közmű és egyéb vezetékek kontúrvonalának ábrázolásával, rendeltetésének, homlokzatmagasságának, felszín alatti szintjei számának feltüntetésével, a telepítendő fák helyének megadásával, az egyes fák fajtájának jelzésével.

Source: https://magyarkozlony.hu/hivatalos-lapok/8f0434918a7f3f97d87a1ac5c8b02617feb0e1aa/dokumentumok/5a21eb5211bbca9808ee063225663b8db6ecbfc0/letoltes